Nepravidelný cyklus: Menštruácia s odstupom 50 dní - je to bežné?
Dobrý deň chcela by som sa spýtať či je normálne keď menštruácia príde po 50 dní
Dobrý deň,
ďakujeme za prejavenú dôveru.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Menštruačný cyklus je kontrolovaný hormónmi, ktoré, ak sú nevyvážené, môžu spôsobiť nepravidelnosti menštruačného cyklu a časový odskok. Medzi najčastejšie príčiny patria lieky, stres, infekcia močových ciest, puberta a menopauza, nezdravá strava, náhly prírastok či úbytok hmotnosti.
Pokiaľ je nepravidelnosť častá, nemusí to znamenať vážny problém (v porovnaní s náhlou zmenou v cykle), každopádne Vám odporúčam aj konzultáciu s gynekológom.
S prianím pekného dňa,
PharmDr. Anna Pacalajová